Source: https://www.tisr.sk/overovanie-bezpecnosti/strojove-zariadenia-technologie/posudzovanie-strojovych-zariadeni-technologii/
Timestamp: 2020-04-06 01:40:43+00:00

Document:
Posudzovanie strojových zariadení a technológií | Technická inšpekcia, a.s.
TISR / Overovanie bezpečnosti / Strojové zariadenia a technológie / Posudzovanie strojových zariadení a technológií
Technická inšpekcia, a.s. vykonáva v zmysle § 14 zákona č.124/2006 Z.z. posudzovanie bezpečnosti (overovanie plnenia požiadaviek bezpečnosti) pracovných prostriedkov (strojových zariadení a technológií) podľa § 5 ods. 1 a 2 nariadenia vlády SR č. 392/2006 Z. z o minimálnych bezpečnostných a zdravotných požiadavkách pri používaní pracovných prostriedkov.
Žiadateľ na posudzovanie (overovanie plnenia požiadaviek) bezpečnosti zabezpečí:
sprievodnú technickú dokumentáciu (návod na použitie),
vyhlásenie o zhode pre strojové zariadenia a technológie podľa príslušných smerníc a právnych predpisov platných v čase ich uvedenia na trh,
správy o odborných prehliadkach a odborných skúškach pre vyhradené technické zariadenia (ďalej len „VTZ“) sk.B, prípadne osvedčenia o vykonaní úradných skúšok alebo opakovaných úradných skúšok pre VTZ sk.A, ktoré sú súčasťou strojových zariadení a technológií,
protokol určenia vonkajších vplyvov,
v prípade tvárniacich strojov protokol o skúškach tvárniacich strojoch podľa STN 21 0700,
spôsobilú obsluhu zariadenia, ak sa vyžaduje.
Posudzovanie bezpečnosti (overovanie plnenia požiadaviek) sa vykonáva:
pri prvom uvedení do prevádzky t.j. po prvom inštalovaní pracovného prostriedku (ďalej len „zariadenie“) pred jeho prvým použitím v prevádzke,
pri zmene umiestnenia zariadenia po jeho inštalovaní na inom mieste,
pri opätovnom uvedení do prevádzky už prevádzkovaných zariadení, ktoré boli prevádzkované v krajinách EÚ a mimo krajín EÚ (dovezené zariadenia zo zahraničia),
pravidelne v stanovených lehotách podľa technických požiadaviek výrobcu (TPV), alebo ak sa zariadenie používa v podmienkach, ktoré zhoršujú jeho stav,
Posudzovanie bezpečnosti pracovných prostriedkov (strojových zariadení a technológií) sa vykonáva na základe žiadosti. Ďalšie podmienky je možné dohodnúť s príslušným pracoviskom Technickej inšpekcie, a.s. Kontakty.
Posudzovanie strojových zariadení a technológii pri uvádzaní do prevádzky
Tento úkon sa vzťahuje na strojové zariadenia (ďalej len „stroj“) a technológie (už najmenej raz) uvedené na trh výrobcom alebo splnomocnencom s označením značkou „CE“ (s priloženým vyhlásením o zhode).
Postup pri posudzovaní bezpečnosti uvedených strojov pri ich uvádzaní do prevádzky v zmysle § 14 zákona č. 124/2006 Z. z. a § 5 nariadenia vlády SR č. 392/2006 Z. z. je nasledovný:
TI posúdi predloženú sprievodnú technickú dokumentáciu (návod na použitie) uvedených
2. Pri prehliadke TI vyhodnotí najmä bezpečnosť inštalácie stroja z hľadiska :
umiestnenia a upevnenia (ukotvenia), stability stroja (súlad s požiadavkami sprievodnej dokumentácie) ako aj s požiadavkami súvisiacich všeobecne záväzných právnych predpisov a STN,
potrubných vedení pracovných médií (ich farebného riešenia) stroja (elektrické zariadenia, plynové, pneumatické alebo hydraulické rozvody, voda, emulzia a pod.),
ergonomické riešenie miesta obsluhy stroja (umiestnenie, prístupnosť a ochrana riadiaceho panelu, osvetlenie, podlaha, atď.) v súlade s požiadavkami súvisiacich všeobecne záväzných právnych predpisov a STN,
stabilných prostriedkov na prístup k stroju (pracovné plošiny a chodníky, schody, rebríky a ochranné zábradlia a pod.),
správnosti umiestnenia ochranných a bezpečnostných zariadení stroja (vrátane ochranných zábran, prekážok a oplotenia pracoviska) z hľadiska bezpečných vzdialeností, rýchlosti približovania ľudského tela a pod.,
emisií stroja (napr.: hluku,, vibrácie, nebezpečných látok, žiarenia a pod.),
prevencie a ochrany stroja pred požiarom,
ako je stroj vybavený predpísanými výstražnými značkami a označením častí,
vhodnosti umiestnenia stroja v prevádzke z hľadiska mikroklimatických podmienok v súlade s požiadavkami všeobecne záväzných právnych predpisov a STN,
vybavenia pracoviska (v prípade potreby) vhodným odsávacím zariadením,
vzájomného prepojenia bezpečného ovládania jednotlivých strojov (v prípade prevádzkových komplexov, technologických liniek a pod.),
vybavenia pracoviska predpísanými osobnými ochrannými prostriedkami (OOPP).
Súčasne prehliadky strojov sa vykonávajú z hľadiska všeobecných bezpečnostných požiadaviek na vyhotovenie (stav) posudzovaných strojov v súlade so súvisiacimi technickými všeobecne záväznými právnymi predpismi (napr. prílohou I NV SR č. 436/2008 Z. z.) a STN (napr. STN EN ISO 12100).
ako je stroj vybavený základnými prostriedkami na jeho ovládanie a riadenie (zvolená kategória bezpečnostnej časti ovládania, vhodnosť, bezpečnosť a spoľahlivosť použitých ovládacích - riadiacich prvkov systémov stroja),
ako je stroj vybavený predpísanými výstražnými značkami a označením častí (štítkami: typové, výrobné, výstražné značky a pod.
ako stroj spĺňa ochranné opatrenia proti mechanickému ohrozeniu
ako stroj spĺňa ochranné opatrenia pred ostatnými ohrozeniami
či má návod na používanie v rozsahu stanovenom súvisiacimi predpismi a normami (napr. čl. 1.7.4 prílohy I k NV SR č. 436/2008 Z. z.)
špecifických bezpečnostných funkcií určených na priame dosiahnutie bezpečnosti stroja v prevádzke,
podmienené bezpečnostné funkcie (kritické bezpečnostné funkcie stroja iné ako špecifické).
zhodnosť zariadenia s posudzovanou technickou dokumentáciou,
vyznačenie prípadných zmien v technickej dokumentácii,
správnu funkciu ochranných a zabezpečovacích zariadení,
výsledky všetkých prehliadok a skúšok, vrátane nameraných hodnôt veličín a použitých meracích prístrojov,
doklady k stroju (atesty, skúšobné protokoly, technickú správu, inšpekčnú správu, osvedčenie o inšpekcii, inšpekčný certifikát, vyhlásenia o zhode a pod.), ak sú potrebné z hľadiska celkového posúdenia bezpečnosti stroja,
ďalšie skutočnosti, ktoré môžu ovplyvniť bezpečnosť stroja.
Prehliadky a skúšky prevádzkovaných strojových zariadení a technológií (Posudzovanie strojov v prevádzke)
Prehliadky a skúšky už prevádzkovaných strojov sa metodicky vykonávajú rovnakým spôsobom ako pri nových strojoch v rozsahu posúdenej (schválenej) sprievodnej technickej dokumentácie zariadenia v súlade s prílohou č. 1 nariadenia vlády SR č. 392/2006 Z. z.
Prehliadky alebo skúšky dovezených už prevádzkovaných zariadení sa môže vykonať aj súčasne s posúdením predloženej technickej dokumentácie. Po posúdení predloženej dokumentácie, vykonaní prehliadky alebo skúšky sa vystaví na dokumentáciu, skúšku a zariadenie jedno spoločné Odborné stanovisko („OS“).
A. Pri posudzovaní bezpečnosti strojov (overovanie plnenia požiadaviek bezpečnosti strojov v zmysle § 14 ods.1 písm. d) zákona č. 124/2006 Z. z. - posudzovanie, či technická dokumentácia strojových zariadení a technológií spĺňa požiadavky bezpečnosti a ochrany zdravia pri práci) predložená sprievodná technická dokumentácia strojov v zmysle čl. 1.7.4 „Návod na použitie“ strojového zariadenia prílohy I nariadenia vlády SR č. 436/2008 Z. z. kap. 6.4.5 „Sprievodná dokumentácia“ STN EN ISO 12100 neobsahuje:
B. Pri posudzovaní bezpečnosti strojov (overovanie plnenia požiadaviek bezpečnosti strojov v zmysle § 14 ods.1 písm. d) zákona č. 124/2006 Z. z. - prehliadky a skúšky strojových zariadení z hľadiska splnenia požiadaviek bezpečnosti a ochrany zdravia pri práci). Najčastejšími zistenými nedostatkami sú:
Ovládacie a kontrolné prvky stroja nie sú zreteľne viditeľné, identifikovateľné a príslušne označené, umiestnené tak, aby umožňovali zaručené, bezchybné, rýchle a jednoznačné ovládanie.
Strojové zariadenie vzhľadom na svoj tvar alebo stanovenú inštaláciu (nedostatočnú stabilitu) nemá riešené prostriedky na zakotvenie.
Strojové zariadenie nie je vybavené príslušnými pevnými a/alebo pohyblivými (vrátane nastaviteľných) ochrannými krytmi a/alebo inými ochrannými zariadeniami (napr.: svetelné závory a clony, nášlapové mostíky a pod.) na ochranu pred ohrozením pohyblivými vonkajšími časťami (ako napr. hnacie remenice, pásy, ozubené kolesá a pod. alebo pohybujúcimi sa pracovnými časťami v pracovnom priestore). Ochranné zariadenia nie sú nastaviteľné len zámernou manipuláciou (napr.: nástrojom, kľúčom a pod.)
Strojové zariadenie predstavuje ohrozenie spôsobené emisiami plynov, pár, tekutín alebo prachom a pod. Zariadenie nie je vybavené vhodným odsávacím alebo ochranným zariadením umiesteným pri zdroji ohrozenia.

References: § 14
 § 5
 § 14
 § 5
 čl. 1
 § 14
 čl. 1
 § 14